മായാവതി

മൂന്ന് തവണ ഉത്തർപ്രദേശ് മുഖ്യമന്ത്രി, നാല് തവണ ലോക്സഭാംഗം, രണ്ട് തവണ രാജ്യസഭാംഗം,
ഒരു തവണ ഉത്തർപ്രദേശ് നിയമസഭ കൗൺസിൽ അംഗം, രണ്ട് തവണ നിയമസഭാംഗം എന്നീ നിലകളിൽ പ്രവർത്തിച്ച മുതിർന്ന ബി.എസ്.പി നേതാവാണ് *ബഹൻജി* എന്നറിയപ്പെടുന്ന 
** മായാവതി. ** **(ജനനം: 15 ജനുവരി 1956)**

## ജീവിതരേഖ
പ്രഭുദാസിൻ്റെയും രാം രതിയുടേയും മകളായി 1956 ജനുവരി 15ന് ഡൽഹിയിൽ ജനിച്ചു. മായാവതി പ്രഭുദാസ് എന്നതാണ് ശരിയായ പേര്. അവിവാഹിതയായി തുടരുന്ന മായാവതിയുടെ വിദ്യാഭ്യാസ യോഗ്യത ബി.എ, ബി.എഡ് ആണ്. ഒരു അഭിഭാഷക കൂടിയായ മായാവതി ഡൽഹി യൂണിവേഴ്സിറ്റിയുടെ കീഴിലുള്ള കലിന്ദി കോളേജ്, ഘാസിയാബാദിലുള്ള മീററ്റ് യൂണിവേഴ്സിറ്റി എന്നിവിടങ്ങളിൽ നിന്ന് വിദ്യാഭ്യാസം നേടി.

## രാഷ്ട്രീയ ജീവിതം
1984-ൽ ബഹുജൻ സമാജ്വാദി പാർട്ടി രൂപീകരിച്ച ലീഡർ കാൻഷിറാമിൻ്റെ അനുയായിട്ടാണ് രാഷ്ട്രീയ പ്രവേശനം. മായാവതിയുടെ ഉദയം ഇന്ത്യൻ ജനാധിപത്യത്തിലെ അത്ഭുതമെന്നാണ് മുൻ പ്രധാനമന്ത്രി പി.വി.നരസിംഹ റാവു പറഞ്ഞത്. 

മായാവതിയുടെ അധികാര വാഴ്ചക്കാലം ഇന്ത്യയിലെമ്പാടുമുള്ള ദളിത്-പിന്നോക്ക വിഭാഗങ്ങൾക്കിടയിൽ വലിയ ചലനങ്ങൾ ഉണ്ടാക്കി. ബഹൻ-ജി എന്ന പേരിൽ മായാവതിയെ അവർ തങ്ങളുടെ നേതാവായി അംഗീകരിച്ചു. 

1984-ലെ ലോക്സഭ തിരഞ്ഞെടുപ്പിൽ കൈരാനയിൽ നിന്നും 1985-ലെ ലോക്സഭ ഉപതിരഞ്ഞെടുപ്പിൽ ബിജ്നോറിൽ നിന്നും 1987-ൽ ലോക്സഭ ഉപതിരഞ്ഞെടുപ്പിൽ ഹരിദ്വാറിൽ നിന്നും പാർലമെൻ്റിലേയ്ക്ക് മത്സരിച്ചെങ്കിലും പരാജയപ്പെട്ടു.

പിന്നീട് 1989-ൽ നടന്ന ലോക്സഭ തിരഞ്ഞെടുപ്പിൽ ബിജ്നോറിൽ നിന്ന് ആദ്യമായി പാർലമെൻ്റ് അംഗമായി. 1994 മുതൽ 1996 വരെ രാജ്യസഭാംഗമായിരുന്ന മായാവതി 1995-ൽ ആദ്യമായി ഉത്തർപ്രദേശ് മുഖ്യമന്ത്രിയായി തിരഞ്ഞെടുക്കപ്പെട്ടു. 

1997-ൽ മുഖ്യമന്ത്രി സ്ഥാനം രാജിവച്ച മായാവതി 1998, 1999 വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ അക്ബർപൂരിൽ നിന്ന് പാർലമെൻ്റ് അംഗമായി.

2002 മുതൽ 2003 വരെ ചെറിയൊരു കാലയളവിലും ഉത്തർപ്രദേശ് മുഖ്യമന്ത്രിയായി. 2004-ലെ പൊതു തിരഞ്ഞെടുപ്പിൽ അക്ബർപൂരിൽ നിന്ന് വീണ്ടും ലോക്സഭാംഗമായി തിരഞ്ഞെടുക്കപ്പെട്ടു.

2007-ലെ ഉത്തർപ്രദേശ് നിയമസഭ തിരഞ്ഞെടുപ്പിൽ ബി.എസ്.പി വിജയിച്ചതിനെ തുടർന്ന് മായാവതി മുഖ്യമന്ത്രിയായി. 2012-ലെ നിയമസഭ തിരഞ്ഞെടുപ്പിൽ ബി.എസ്.പി പരാജയപ്പെട്ടതോടെ പാർട്ടി ലീഡർ സ്ഥാനം രാജിവച്ചു.

ഹിന്ദുത്വ - തരംഗം വീശിയടിച്ച 2017-ലെ നിയമസഭ തിരഞ്ഞെടുപ്പിൽ ബി.ജെ.പി വൻ ഭൂരിപക്ഷത്തിൽ വിജയിച്ചതിനെ തുടർന്ന് തുടർച്ചയായി രണ്ടാം തവണയും നിയമസഭ തിരഞ്ഞെടുപ്പിൽ തോറ്റതോടെ ബി.എസ്.പി ഉത്തർപ്രദേശിൽ അപ്രസക്തമായി.

2012-ൽ രാജ്യസഭയിലേക്ക് തിരഞ്ഞെടുക്കപ്പെട്ടെങ്കിലും 2017-ൽ രാജ്യസഭാംഗത്വം രാജിവച്ചു.

2019-ലെ ലോക്സഭ തിരഞ്ഞെടുപ്പിലും 
2022-ൽ നടന്ന നിയമസഭ തിരഞ്ഞെടുപ്പിലും മത്സരിക്കുന്നില്ല എന്ന് പ്രഖ്യാപിച്ചു. 2022-ൽ നടന്ന നിയമസഭ തിരഞ്ഞെടുപ്പോടു കൂടി ഉത്തർപ്രദേശിൽ മായാവതിയുടെ പാർട്ടിയായ ബി.എസ്.പി രാഷ്ട്രീയമായി അസ്തമിച്ചു. 
2022-ലെ പതിനെട്ടാം നിയമസഭയിൽ ആകെ ഒരേയൊരു സീറ്റാണ് ബി.എസ്.പിക്ക് കിട്ടിയത്. 

** പ്രധാന പദവികളിൽ **

* 1989 : ലോക്സഭാഗം, (1) ബിജ്നോർ
* 1994-1996 : രാജ്യസഭാംഗം (1)
* 1995-1997 : മുഖ്യമന്ത്രി, (1) ഉത്തർപ്രദേശ്
* 1996-1998, 2002-2004 : നിയമസഭാംഗം, ഹറോറ
* 1998 : ലോക്സഭാംഗം, (2) അക്ബർപൂർ
* 1999 : ലോക്സഭാംഗം, (3) അക്ബർപൂർ
* 2002-2003 : മുഖ്യമന്ത്രി, (2) ഉത്തർപ്രദേശ്
* 2004 : ലോക്സഭാംഗം, (4) അക്ബർപൂർ
* 2007-2012 : മുഖ്യമന്ത്രി, (3) ഉത്തർപ്രദേശ്, നിയമസഭ കൗൺസിൽ അംഗം (1)
* 2012-2017 : രാജ്യസഭാംഗം, (2)

## അഴിമതി കേസുകൾ

* അനധികൃത സ്വത്ത് സമ്പാദനം
* താജ്-കോറിഡോർ
* ആനപ്രതിമ നിർമാണം
* കേന്ദ്രഫണ്ട് തിരിമറി

## അവലംബം


വർഗ്ഗം:1956-ൽ ജനിച്ചവർ

വർഗ്ഗം:ജനുവരി 15-ന് ജനിച്ചവർ

വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:ഉത്തർ‌പ്രദേശിലെ മുഖ്യമന്ത്രിമാർ
വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ
വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ
വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:ദലിത് സ്ത്രീകൾ
വർഗ്ഗം:ദലിത് രാഷ്ട്രീയനേതാക്കൾ